Asiantuntijatuuletus osana peruskartoitusta | Ilmastonkestävän kaupungin suunnitteluopas
Etusivu > Parhaat käytännöt > Sopeutumisen toteuttaminen > Asiantuntijatuuletus osana peruskartoitusta
Asiantuntijatuuletus kokoaa eri alojen asiantuntijoiden luottamukselliseen ja avoimeen tiedonvaihtotilaisuuteen, jossa asiantuntijat sparraavat toinen toisiaan.
Erilaisten asiantuntijapalveluiden käyttö peruskartoituksen tekemisessä on suotavaa. Yhtenä vaihtoehtona perinteisen muodollisemman asiantuntijatyöpajan toimintatavalle on nk. asiantuntijatuuletus.
Osana Turun kaupungin Ilmastonkestävä kaupunki – työkaluja suunnitteluun (ILKKA) –hanketta käytettiin asiantuntijatuuletusta, jonka tarjosi Varsinaissuomen ympäristöosaamisen yhdistys. Yhdistys järjesti asiantuntijat paikalle kaupungin toivomusten mukaan. Kestoltaan tuuletus oli 3 tuntia.
Aiheena oli ilmastonmuutoksen sopeutumiseen tarvittavat toimenpiteet ja kustannukset Turussa. Lyhyen alustuksen jälkeen asiantuntijat kommentoivat ja ideoivat sopeutumistoimenpiteitä vapaasti. Keskustelua helpotti tilaisuuden fasilitointi seinälle sekä erilaiset oheismateriaalit. Esille nostettiin etenkin viherpintojen lisääminen, hulevesien hallinta, kestävät liikkumismuodot, hälytysjärjestelmän tarve sekä porkkana-ajattelu. Tuloksia hyödynnetään Turun kaupungin sopeutumistoimien suunnittelussa.
Green Knowhow Turku (2014).https://greenknowhow.fi/projekti/ilmastonkestava-kaupunki-tyokaluja-suunnitteluun-ilkka-hanke-turun-kaupunki/ [Viitattu 15.10.2014]